CELEX: 32018R1489
Language: mt
Date: 2018-10-03 00:00:00
Title: Regolament ta' Implimentazzjoni tal-Kummissjoni (UE) 2018/1489 tat-3 ta' Ottubru 2018 dwar il-klassifikazzjoni ta' ċerti prodotti fin-Nomenklatura Magħquda

8.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 252/35
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1489
         tat-3 ta' Ottubru 2018
         dwar il-klassifikazzjoni ta' ċerti prodotti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.
                  
               
                     (3)
                  
                  
                     Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
                  
               
                     (4)
                  
                  
                     Jixraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
         
         
            Artikolu 2
            L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-3 ta' Ottubru 2018.
            
               
                  Għall-Kummissjoni,
               
               
                  F'isem il-President,
               
               Stephen QUEST
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-prodotti
                     
                     
                        Klassifikazzjoni
                        (Kodiċi - NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Sett ta' oġġetti tal-plastik imqiegħed għall-bejgħ bl-imnut li fih:
                        
                                    —
                                 
                                 
                                    tliet ġonot għall-pajpijiet tat-tisqija tal-ġonna;
                                 
                              
                                    —
                                 
                                 
                                    żennuna li tisprejja b'mekkaniżmu li jirregola t-tip ta' ġett tal-ilma kif ukoll l-għeluq jew il-ftuħ tal-fluss;
                                 
                              
                                    —
                                 
                                 
                                    konnetturi mgħammra b'siġilli tal-lasktu (l-hekk imsejħa “O-rings”).
                                 
                              L-oġġett huwa maħsub biex jintuża fil-ġonna biex ibexxex u jsaqqi l-pjanti.
                        Ara l-istampi (*1).
                     
                     
                        8481 80 99 
                     
                     
                        Il-klassifikazzjoni hija ddeterminata mir-regoli ġenerali 1, 3(b) u 6 għall-interpretazzjoni tan-Nomenklatura Magħquda u mill-kliem tal-kodiċijiet NM 8481 , 8481 80  u 8481 80 99 .
                        Iż-żennuna li tisprejja li tbiddel it-tip ta' ġett tal-ilma u tirregola l-fluss tal-likwidu, tagħti lis-sett il-karattru essenzjali tiegħu.
                        L-oġġett la huwa sistema ta' irrigazzjoni (ara wkoll in-Noti ta' Spjega għas-Sistema Armonizzata (NSSA) għall-intestatura 8424 , (E)) u lanqas apparat mekkaniku għat-tisqija tal-ġonna. L-oġġett għandu l-karatteristiċi oġġettivi ta' żennuna għall-pajpijiet tat-tisqija mgħammra b'viti, b'cocks, b'valvi jew b'apparat ieħor li jirregola l-fluss tal-likwidu u t-tip ta' ġett, li huwa eskluż mill-intestatura 8424  (ara wkoll in-NSSA għall-intestatura 8424  (D)). Iż-żennuni għall-pajpijiet tat-tisqija mgħammra b'cocks jew b'valvi biex jirregolaw ġett jew sprej huma kklassifikati fl-intestatura 8481  (ara wkoll n-NSSA għall-intestatura 8481 , il-punt 11). B'hekk, il-klassifikazzjoni taħt l-intestatura 8424  hija eskluża.
                        Għaldaqstant l-oġġett għandu jiġi kklassifikat taħt il-kodiċi NM 8481 80 99  bħala valvi oħrajn.
                     
                  
               (*1)  L-istampi huma biss għal finijiet ta' informazzjoni.